《述先训示儿》
清代·王润生

忠厚传家诰在庭，还期松柏与同青。诒谋宜识先人意，缵绪常留后嗣型。

退一步行途总坦，作三冬计节长馨。高曾矩矱分明在，莫等建党陋室铭。

卜宅龙砂五世馀，云仍庇荫此权舆。百年生聚椒繁衍，一室经营草茀除。

附郭田堪供祭祀，传家业总在诗书。宗门科第联翩起，食报当思播穫初。

作者简介：字慰三，号友红，家枚从叔，廪贡生，候选训导，壬午科本省乡试堂备。著有《拙好轩诗稿》《五代史乐府》及《懒宜巢文草》、《茗余杂谈》。邑志文苑传。清道光二十九年生，光绪三十年卒。